Gary Grigsby

Gary GRIGSBY estas usona dezajnisto kaj programisto de militsimuladaj videoludoj. En 1997 li estis priskribita kiel "unu el la fondintoj de komputilaj strategiaj militludoj". Computer Games Magazine poste nomis lin "institucio en sia niĉo de komputilaj ludoj, same kiel Sid Meier, Will Wright aŭ John Carmack en siaj respektivaj kampoj".

Gary Grigsby aĉetis sian unuan komputilon TRS-80 en majo 1979 por verki militludojn, sed li ne sciis kiel kontakti la du tiam ekzistantajn eldonejojn de komputilaj militludoj, nome Strategic Simulations (SSI) kaj Avalon Hill. En februaro 1982 li telefonis al SSI por plendi pri cimo en Torpedo Fire. Dum la konversacio Joel Billings instigis Grigsby submeti siajn dezajnojn. En tiu jaro Guadalcanal Campaign, verkita en BASIC, fariĝis lia unua ludo por SSI, kaj ĝi estis nomumita por la premio "Plej Bona Aventurludo por Hejma Komputilo" okaze de la Origins Game Fair en 1983. Ĝis 1997 li kreis por SSI plurajn titolojn konsideratajn klasikaĵojn de la militluda ĝenro, inkluzive de Kampfgruppe, USAAF, War in Russia kaj la serio Steel Panthers. 

 Referencoj 

Kategorio:Usonaj programistoj
Kategorio:Dezajnistoj de videoludoj